|  |  |  |
| --- | --- | --- |
| Referat fra møte i Produktråd for forskningsinformasjon 30.10.2024 | | |
| Møte | Møte nr. 4/2024 |  |
| Dato | 30.10.2024 |  |
| Tid | Kl. 10:00-12:00 |  |
| Sted |  |  |
| Medlemmer |  |  |
| *Til stede* | Nina Riege (Produktrådsleder) | Jesper Mørch |
|  | Margaret Fotland | Timo Brøyn |
|  | Heidi Bodal | Hans Torvatn |
|  |  |  |
| Forfall | Vibeke Vold |  |
|  |  |  |
| Sikt | Frode Arntsen (PO-Leder) | Hanne Hole Young (sekretariat) |
|  | Ole Martin Nodenes |  |
|  |  |  |
|  |  |  |

**Merknader:**

Presentasjon og saksunderlag fra møtet er tilgjengelig på [sikt.no.](https://sikt.no/samstyringsmodell/portefoljestyret-forsknings-og-kunnskapsressurser)

|  |  |  |
| --- | --- | --- |
| **Sak** | **Tema** | **Sakstype** |
| **18/24** | **Godkjenning av innkalling og dagsorden** | **V-sak** |
|  | Det var ingen kommentarer til innkalling og dagsorden og ingen saker til eventuelt.  **Vedtak**:  *Produktrådet for forskningsinformasjon godkjenner innkalling og dagsorden for møte den 30. oktober 2024.* |  |
| **19/24** | **Godkjenning av referat fra møte 13. september 24** | **V-sak** |
|  | Utkast til referat fra møte den 13. september har vært sirkulert og kommentarer var innarbeidet i det fremlagte forslaget til referat. Det var ingen ytterligere kommentarer til utkast til referat fra forrige møte i produktrådet.  **Vedtak**:  *Produktrådet godkjenner forelagte referat fra møte den 13. september 2024.* |  |
| **20/24** | **Status for NVA** | **O-sak** |
|  | Vedlagt saken var status for NVA som ble presentert av produktområdeleder Frode Arntsen i møtet.  Siden sist har vi gjennomført en utprøvingsperiode for NVA som ble avsluttet 11. oktober. Det ble sendt ut invitasjon til å delta i utprøvingsperioden via våre e-postlister, og alle inviterte ble også informert om at de kunne invitere andre i sin krets.  Alle inviterte ble oppfordret til å sende inn innspill og eventuelle feil de oppdaget til Sikt. I tillegg sendte UHR/FFA ut et spørreskjema hvor de ba om en trafikklysvurdering (rødt = nei, grønt = ja, gult = tja) av hvorvidt NVA var klar for lansering eller ei. Ca halvparten svarte grønt, en håndfull rødt, og resten gult.  UHR/FFA ba i tillegg testgruppen om en rapport med deres vurdering som de mottok og Sikt mottok 14. oktober. Rapporten var grundig og nyttig, og den gav god innsikt i hva som måtte utbedres.  51 feil ble avdekket i utprøvingsperioden, 46 av disse er rettet. Det gjenstår 5 feil å rette. I saksbehandlingssystemet til Sikt, kom det inn 125 saker (ønske om veiledning, innspill og feil). Alle skal få svar og der det er snakk om feil (totalt 29), vil innsender bli bedt om å reteste når feilen er rettet.  Arbeid som gjenstår er diverse i forbindelse med NVI-rapportering, forbedring av migreringen fra arkiv, justeringer for å få en helhetlig design, samt noen tekniske forbedringer.  Testgruppen er blitt bedt om å reteste det de har meldt inn. I tillegg planlegges ny utprøvingsperiode der NVI er i fokus. Her har vi blitt enig om at utprøvingsperioden skal foregå uten driftsavbrudd og større feilrettinger slik at det blir ro i systemet i utprøvingsperioden.  FFA og UHR-styrene samt Styringsgruppen anbefaler at kommende NVI-rapportering foregår i dagens Cristin, ut ifra en vurdering om at det innebærer er en større risiko å gå i gang med rapporteringen i nytt system på så kort tid som vi har nå.  Styringsgruppen anbefaler i tillegg at det gjennomføres en teknisk gjennomgang før hovedlansering av NVA som blir etter NVI-rapporteringen.  Det er en risiko forbundet med Cristin mtp gammel teknologi. Hvis UiO/IT opplever at det er sikkerhetsutfordringer og holde Cristin oppe, kan Cristin bli stengt. I så fall vil rapporteringen skje på tall fra fjoråret.  Det har vært noen misforståelser rundt NVA og ressurser til utvikling. NVA er delvis brukerfinansiert. Prismessig blir det en gjennomsnittlig økning på ca 30% sammenlignet med i dag, for de som i dag har vitenarkiv. Når vi er over i en kontinuerlig drift, vil det fortsatt være rom for nyutvikling og feil blir rettet. Det er kun dersom det kommer store endringsønsker, at det vil kunne bli en diskusjon på hvordan slike kostnader skal dekkes.  Det er planlagt utvidet funksjonalitet for helsesektor som det blir gitt ekstra ressurser til når det er avklart hva som skal gjøres. Dette arbeidet forutsettes å ikke gå på bekostning av annet NVA-arbeid tids- og kostnadsmessig.  **Kommentarer**:  Det er veldig viktig at institusjonene blir informert om hva som skjer og hva de må gjøre.  Det er ønske om å få tilgang til rapporten fra testgruppen, samt presentasjonen fra dette møtet. Dette vil bli sendt ut sammen med utkast til referat.  Det ble kommentert i presentasjonen at prosjektet opplever manglende tillit. Sånn sett er det kanskje klokt at NVI skjer i Cristin i denne runden, slik at vi ikke risikerer at NVA ble tatt i bruk for tidlig. Det er viktig å sette søkelys på det positive ved å ta NVA i bruk, gevinstene bruker vil oppleve ved å bruke NVA.  Det vi har avtalt at må være på plass, er nå på plass i NVA. Det er ingen som har sagt til oss at vi mangler tillit, men vi konkluderer med det på bakgrunn av det som er kommet tilbake til oss av kommentarer etter utprøvingen. Det som ligger til grunn for styrets anbefaling, betyr uansett en forskyvning av tidsplan, og da det oppleves tryggere å bruke Cristin til NVI-rapporteringen.  **Vedtak**:  *Produktrådet tar saken til orientering og ber om at de kommentarer som kom blir hensyntatt i det videre arbeidet.* |  |
| **21/24** | **Analyseplattformen og PO Forskningsinformasjon** | **O-sak** |
|  | Produktområdeleder for Dataanalyse og beslutningsstøtte, Ole Martin Nodenes, presenterte analyseplattformen (Presentasjon vedlegges referatet)  NVA overfører jevnlig data til analyseplattformen som muliggjør flere og bedre analyser. Analyseplattformen henter data fra flere kilder på tvers av fagområder.  Analyseplattformen tilbyr tilgang til data på tre tjenestenivå, der nivå en er rådata for de som har kompetanse og verktøy til å bearbeide dataene videre med egne analyseverktøy, nivå to gir felles datamodeller tilrettelagt for analyse, mens nivå tre gir ferdige rapporter.  DUCT er et eksempel på tilgang til data på tjenestenivå tre, hvor man i dag får Cristin-data tilgjengelig i Tableau. I DUCT åpnes det ikke for å se dataene i sammenheng med andre kilder slik som vil være mulig på tjenestenivå to for de som ønsker dette.  Det jobbes tett med forskningsinformasjonsområdet for å lage datamodell for NVA.  **Kommentarer**:  Det er verdifullt og få disse dataene, og å kunne bruke de videre i egne verktøy, ikke bare Tableau. Det er viktig at alle institusjoner kan benytte seg av dataene på den måten som passer dem best med tanke på behov og tilgjengelig infrastruktur. Power BI kommer som del av Microsoft pakka, og er derfor tilgjengelig for mange allerede. Sikt oppfordrer alle til å prøve ut Power BI. Det er flere institusjoner som bruker DUCT/Tableau i dag, og ønsker en videreføring ved at rapporter og data fra NVA skal gjøres tilgjengelig i DUCT.  NIB-dataene er ikke i Analyseplattformen enda. Det er her siteringsdata kommer fra. Prioriteringen for NIB har vært å få opp hastigheten på importen.  **Vedtak:**  *Produktrådet tar saken til orientering og ber om at de kommentarer som kom blir hensyntatt i det videre arbeidet.* |  |
| **22/24** | **Produktstrategi for Forskningsinformasjon** | **V-sak** |
|  | Det har foreløpig ikke kommet inn tilbakemeldinger på produktstrategien som er sendt ut.  På sist Porteføljestyremøte var det mest fokus på porteføljestrategi, men det kom noen innspill på produktstrategien, blant annet at det var noen gjentagelser og at den var noe ordrik. Her kan vi konsentrere oss om det mer overordnede. Vi har frist til over helgen med å levere en produktstrategi til første runde med behandling av porteføljestyret, og det kommer helt sikkert flere runder.  Forslaget er at vi i denne runden justerer litt på det vi har fått kommentarer på, og sender den over slik den er nå. Medlemmene i produktrådet bes om å sende innspill i løpet av helgen, senest til lunsj mandag 4. november.  **Kommentarer**:  Enig i at den er litt tung nå. Mer oppsummering og overordnet informasjon i starten, og heller legge ved mer beskrivende tekst.  Det må komme tydeligere fram hva vi skal prioritere.  Grunnlag for å prioritere er blant annet innspillene som har kommet inn, og som vi ikke har hatt tid til å bearbeide enda.  Det hadde vært interessant å se til andre (foregangsland) som vi kan bli inspirert av. Hva kan vi jobbe mot.  I Tilde-prosjektet (tilgjengeliggjøring og deling av forskningsadministrativ informasjon) ble det samlet inn en del informasjon som kunne vært interessant å se på igjen.  **Vedtak**:  *Produktrådet tar gjennomgangen til orientering og ber om at det fremmes sak til porteføljestyret i tråd med de innspill som ble gitt.* |  |
| **23/24** | **Videre arbeid/møteplan** | **D-sak** |
|  | Selv om NVA nå har utsatt tidspunkt for hovedlansering og styringsgruppen fortsatt eksisterer, og vil eksistere en liten stund til, bør ikke produktrådet legges på is. Men vi kan kanskje ha noe mindre hyppighet på møtene, og heller ha e-postutveksling dersom vi trenger å diskutere noe. Vi må være så smidige som mulig og ikke vente med å behandle saker til møtene.  Vi må også husket på at produktrådet skal se på mer enn NVA. Data/NIB og Brage og Cristin (selv om det ikke er snakk om nyutvikling for Brage/Cristin).  Når produktstrategi har vært i porteføljestyret, bør vi ta et møte. Porteføljestyret har ikke satt møteplan for 2025 enda, og vi foreslår til å se an til etter møtet de har 13. november for å sette dato for neste møte i produktrådet.  **Vedtak**:  *Produktrådet ber Sikt foreslå en møteplan for produktrådet som er koordinert med porteføljestyrets møteplan og samtidig legger til rette for smidig saksbehandling uten at det nødvendigvis må være omfattende møtevirksomhet.* |  |